stanford-oval/wikipedia huggingface dataset:
พระเจ้ากาโลอา

| พระเจ้ากาโลอา> ตูอีโตงาแห่งจักรวรรดิตูอีโตงา |
| --- | --- |
รัชสมัย: ไม่ทราบปีที่แน่นอน
รัชกาลก่อนหน้า: สมเด็จพระเจ้าโกฟูตู
รัชกาลถัดไป: สมเด็จพระเจ้ามาอูเฮา
พระมเหสี: ไม่มีข้อมูล
พระราชบุตร: สมเด็จพระเจ้ามาอูเฮา
สมเด็จพระเจ้ากาโลอา
ราชวงศ์: ตูอีโตงา
พระราชบิดา: สมเด็จพระเจ้าโกฟูตู
พระราชมารดา: ไม่ทราบ
สมเด็จพระเจ้ากาโลอา (ตองงา: Kaloa) ทรงเป็นตูอีโตงา (พระมหากษัตริย์) พระองค์ที่ 6 แห่งจักรวรรดิตูอีโตงา พระองค์เป็นพระราชโอรสของสมเด็จพระเจ้าโกฟูตูกับพระมเหสีไม่ทราบชื่อ สำหรับปีพระราชสมภพและปีที่สิ้นพระชนม์ รวมไปถึงพระราชกรณียกิจของพระองค์ยังคงเป็นปริศนาเนื่องจากหลักฐานเชิงประจักษ์ยังมีไม่เพียงพอ พระองค์มีพระราชโอรสที่ปรากฏพระนามเพียงพระองค์เดียวคือ สมเด็จพระเจ้ามาอูเฮา
พระเจ้าฟาตาเฟฮี มาอูลูเปโกโตฟา

| พระเจ้าฟาตาเฟฮี มาอูลูเปโกโตฟา> ตูอิโตงาแห่งจักรวรรดิตูอีโตงา |
| --- | --- |
ครองราชย์: ค.ศ. 1784–1795/1806
รัชสมัย: 11 หรือ 22 ปี
รัชกาลก่อนหน้า: พระเจ้าฟาตาเฟฮี เปาลาโฮ
รัชกาลถัดไป: พระเจ้าฟาตาเฟฮี ฟูอานูนูอีอาวา
ประสูติ: ประมาณ ค.ศ. 1775
สวรรคต: ค.ศ. 1806
ฝังพระศพ: 
พระมเหสี: โมอูงาโอลาเกปา (ตามาฮา)
พระราชบุตร: พระโอรส 1 พระองค์
พระเจ้าฟาตาเฟฮี มาอูลูเปโกโตฟา
ราชวงศ์: ตูอีโตงา
พระราชบิดา: พระเจ้าฟาตาเฟฮี ตูอิปูโลตูที่ 2
พระราชมารดา: อานาอู กีเฮซีนาโมเฮโอโฟ
พระเจ้าฟาตาเฟฮี มาอูลูเปโกโตฟา (ตองงา: Fatafehi Maʻulupekotofa) เป็นตูอิโตงาพระองค์ที่ 37 แห่งจักรวรรดิตูอิโตงา พระองค์ทรงเป็นพระราชโอรสในพระเจ้าฟาตาเฟฮี ตูอิปูโลตูที่ 2 และอานาอู กีเฮซีนาโมเฮโอโฟ ถึงแม้ว่าพระองค์จะเป็นพระโอรสที่ประสูติจากโมเฮโอโฟและถือได้ว่ามีลำดับศักดิ์ตามกำเนิดและสิทธิ์ในการสืบตำแหน่งสูงกว่าเจ้าชายเปา แต่กลับไม่ได้สืบตำแหน่งตูอิโตงาต่อจากพระราชบิดา อย่างไรก็ตามพระองค์ได้สืบตำแหน่งจากการที่พระเจ้าฟาตาเฟฮี เปาลาโฮ พ่ายแพ้ในสงครามกลางเมือง และฝ่ายตูอิกาโนกูโปลูเลือกพระองค์ขึ้นสืบตำแหน่ง เนื่องจากมองว่าพระองค์มีความเป็นมิตรและไม่ได้สนใจการเมืองมากนัก รวมถึงต้องการกีดกันเจ้าชายฟูอานูนูอีอาวา พระโอรสของพระเจ้าเปาลาโฮออกจากการสืบตำแหน่งด้วย ในปลายรัชสมัยของพระองค์เกิดสงครามกลางเมืองระหว่างตูกูอาโฮ (ฝ่ายตูอิกาโนกูโปลู) และฟีเนา อูลูกาลาลาที่ 2 (หัวหน้าชุมชนวาวาอู) ซึ่งพระเจ้ามาอูลูเปโกโตฟาและตูอิฮาอะตากาลาอัวสนับสนุนฝ่ายหลัง พระเจ้าฟาตาเฟฮี มาอูลูเปโกโตฟาเสด็จสวรรคตที่วาวาอูซึ่งเป็นฐานอำนาจของฟีเนาใน ค.ศ. 1806
พระเจ้าฟากานาอะนาอา

| พระเจ้าฟากานาอะนาอา> ตูอิโตงาแห่งจักรวรรดิตูอีโตงา |
| --- | --- |
ครองราชย์: ช่วงคริสต์ศตวรรษที่ 18
รัชกาลก่อนหน้า: พระเจ้าฟาตาเฟฮี ตูอิปูโลตูที่ 1
รัชกาลถัดไป: พระเจ้าฟาตาเฟฮี ตูอิปูโลตูที่ 2
สวรรคต: ค.ศ. 17XX
พระมเหสี: โตโงเตอาโมเฮโอโฟ
พระราชบุตร: พระโอรส 2 พระองค์ พระธิดา 6 พระองค์
พระเจ้าฟากานาอะนาอา
ราชวงศ์: ตูอีโตงา
พระราชบิดา: พระเจ้าฟาตาเฟฮี ตูอิปูโลตูที่ 1
พระราชมารดา: มานูนา
พระเจ้าฟากานาอะนาอา (ตองงา: Fakana’ana’a) เป็นตูอีโตงาพระองค์ที่ 34 แห่งจักรวรรดิตูอีโตงา พระองค์เป็นพระราชโอรสในพระเจ้าฟาตาเฟฮี ตูอิปูโลตูที่ 1 ตูอีโตงารัชกาลก่อนหน้ากับพระนางมานูนาซึ่งมีสถานะเป็นพระมเหสีรอง พระองค์ได้รับราชสมบัติจากการสนับสนุนของพระนางฮาลาเอวาลูโมเฮโอโฟ ซึ่งเป็นพระมเหสีหลักของพระราชบิดา ซึ่งพระนางฮาลาเอวาลูได้รับพระองค์เป็นพระราชบุตรบุญธรรม เพื่อหลีกเลี่ยงที่จะต้องสิ้นพระชนม์ตามพระสวามี หากมีสภาวะเป็นหมันและไม่มีพระราชบุตรดูแลพระองค์ต่อ และโมเฮโอโฟจากอภิเษกสมรสใหม่ไม่ได้ พระองค์ทราบข่าวการได้รับราชสมบัติขณะประทับอยู่และรับการสักที่โมอูงาโอเน ฮาอะไปกับพระอัยกา (บิดาของพระมารดา) ผู้มีศักดิ์เป็นหัวหน้าชุมชนของที่แห่งนั้น พระองค์อภิเษกสมรสกับโตโงเตอา ซึ่งมีศักดิ์เป็นพระขนิษฐาของพระมารดาเลี้ยง โดยนักวิชาการคาดว่าเป็นไปเพื่อสร้างหลักประกันให้ตูอีโตงาพระองค์ต่อไปสืบสายจากราชตระกูลของตน และเสริมสร้างสร้างอิทธิพลของตูอิกาโนกูโปลูให้สูงขึ้น เมื่อพระองค์สวรรคต พระเจ้าฟาตาเฟฮี ตูอิปูโลตูที่ 2 พระราชโอรสของพระองค์เป็นผู้สืบตำแหน่งตูอีโตงา
นิมรา บูชา

| นิมรา บูชา |
| --- | --- |
เกิด: การาจี, สินธ์ ปากีสถาน
สัญชาติ: ปากีสถาน
อาชีพ: นักแสดง
คู่สมรส: โมฮัมเหม็ด ฮานิฟ
ญาติ: ซานา บูชา (น้องสาว)
นิมรา บูชา (อูรดู: نِمرہ بُچّہ; อังกฤษ: Nimra Bucha) เป็นนักแสดงชาวปากีสถานที่ปรากฏตัวในละครวิทยุ ภาพยนตร์ เว็บซีรีส์ และ ยังแสดงละครเวที เธอรับบทเป็น ซาดัต ฮัสซัน มันโต ในภาพยนตร์ของ สารมาด คูศาสตร์ เรื่อง มันโต ซึ่งทำให้เธอได้รับการเสนอชื่อชิงรางวัล ลักซ์สไตล์อวอร์ด สาขานักแสดงสมทบหญิงยอดเยี่ยม
อาชีพ

เธอเริ่มต้นอาชีพจากโรงละครทราเวิร์ส ในปี พ.ศ. 2549 ตอนนี้เธอกำลังแสดงในละครโทรทัศน์หลายเรื่องในช่องต่าง ๆ ผลงานที่มีชื่อเสียงของเธอ ได้แก่ แดม และ เมร่า ยาคีน
แหล่งข้อมูลอื่น

นิมรา บูชา ที่อินเทอร์เน็ตมูวีเดตาเบส
นิมรา บูชา ที่เฟซบุ๊ก
นือกุซ

พระราชลัญจกรของจักรพรรดิ (นือกุซ) เตโวโดรสที่ 2
นือกุซ (กืออึซ: ንጉሥ, nəgueś; เทียบทือกรึญญา: ነጋሲ, negus) เป็นชื่อตำแหน่งในภาษากลุ่มเซมิติกแถบเอริเทรียกับเอธิโอเปียตอนเหนือ ใช้สื่อถึงพระมหากษัตริย์ เช่น บาฮ์รีเนกาซี (Bahri Negasi, "ราชาแห่งท้องทะเล") ของราชอาณาจักรเมดรีบาฮ์รีในเอริเทรียช่วงก่อน ค.ศ. 1890 และเนกุสแห่งเอธิโอเปียในช่วงก่อน ค.ศ. 1974 ในธรรมเนียมอิสลามเรียกเนกุสว่า อันนะญาชี (النجاشي)
ภาพรวม

นือกุซ เป็นคำนามที่แผลงมาจากรากศัพท์ ngś ในกลุ่มภาษาเซมิติกแบบเอริเทรียและเอธิโอเปีย หมายถึง "ครองราชย์" ในเวลาต่อมาชื่อตำแหน่งนี้มักแปลเป็น "กษัตริย์" หรือ "จักรพรรดิ" ในคัมภีร์ไบเบิลและวรรณกรรมอื่น ๆ ในสมัยหลังจะใช้คำนี้เป็นคำนำหน้านามผู้ว่าการจังหวัด (อาณาจักร) สำคัญ ได้แก่ กอจจัม, เบเกมเดอร์, โวลโล, ตึกรัย, อาณาจักรริมทะเล และชีวา
ในหนังสือ Through the Lands of the Serb ใน ค.ศ. 1904 อีดิท เดอรัม นักมานุษยวิทยาชาวอังกฤษ เสนอแนะอย่างไม่ถูกต้องโดยไม่มีหลักฐานว่า คำว่า นือกุซ แผลงมาจากชื่อหมู่บ้านเญกูชี (Njegushi) ในเฮอร์เซโกวีนา
ดูเพิ่ม

จักรพรรดิแห่งเอริเทรียหรือเมดรีบาฮ์รี
เคบรา นากาสต์
ป้อมมาโลต

| ป้อมมาโลต |
| --- | --- |
ป้อมมาโลต
th
ข้อมูลทั่วไป
ที่ตั้ง: อำเภอจักวัล ประเทศปากีสถาน
พิกัด: 32°41′0″N 72°48′0″E﻿ / ﻿32.68333°N 72.80000°E﻿ / 32.68333; 72.80000
แล้วเสร็จ: ศตวรรษที่ 10
ป้อมมาโลต (อูรดู: ملوٹ قلعہ; Malot Fort) เป็นป้อมปราการและวิหารตั้งอยู่ในอำเภอจักวัล แคว้นปัญจาบ ประเทศปากีสถานส่วนหนึ่งของกัลลรกหัร
ประวัติศาสตร์

ป้อมมาโลตสร้างขึ้นในศตวรรษที่ 10 มีองค์ประกอบที่ผสมผสานสถาปัตยกรรมของกัศมีร์และกรีกเข้าด้วยกัน ป้อมมาโลตก่อสร้างขึ้นภายหลังการเสื่อมถอยและหายไปของตักศิลาของกรีก และก่อสร้างขึ้นโดยช่างหินแห่งที่ราบสูงโปโตหาร ซึ่งยังคงอนุรักษ์งานช่างหินแบบกรีกสืบทอดมาหลายชั่วอายุคน รูดยาร์ด คิพลิง บรรยายถึงป้อมมาโลตไว้ในนวนิยาย Kim ของเขาว่า "มีกลิ่นอายความเป็นกรีกอย่างเป็นปริศนา"
ในช่วงหลังมา เขาลูกที่ป้อมมาโลตตั้งอยู่ได้มีกิจกรรมทางธรณีภาคเป็นผลให้เกิดรอยร้าวในโครงสร้างของอาคาร
ซากของวิหารที่มาโลต
พระเจ้าตูอิตาตูอิ

| พระเจ้าตูอิตาตูอิ> ตูอีโตงาแห่งจักรวรรดิตูอีโตงา |
| --- | --- |
ครองราชย์: ช่วงเวลาประมาณ ค.ศ. 1100
รัชสมัย: ไม่ทราบปีที่แน่นอน
ราชาภิเษก: ช่วงเวลาประมาณ ค.ศ. 1100
รัชกาลก่อนหน้า: สมเด็จพระเจ้าโมโม
รัชกาลถัดไป: สมเด็จพระเจ้าตาลาตามา
ฝังพระศพ: 
พระมเหสี: สมเด็จพระราชินีนูอาที่่ 2
พระราชบุตร: สมเด็จพระเจ้าตาลาตามา สมเด็จพระเจ้าตาลาอิฮาอะเปเป เจ้าชายอูงา เจ้าชายอาฟูลูงา เจ้าชายซีนา เจ้าหญิงฟาตาเฟหิ (ตูอีโตงาเฟฟีเน)
สมเด็จพระเจ้าตูอิตาตูอิ
ราชวงศ์: ตูอีโตงา
พระราชบิดา: สมเด็จพระเจ้าโมโม
พระราชมารดา: สมเด็จพระราชินีนูอา
สมเด็จพระเจ้าตูอิตาตูอิ (ตองงา: Tuʻitātui) ทรงเป็นตูอีโตงา (พระมหากษัตริย์) พระองค์ที่ 11 แห่งจักรวรรดิตูอีโตงา พระองค์มีพระชนม์ชีพอยู่ประมาณคริสต์ศตวรรษที่ 12 พระนามของพระองค์มีความหมายว่ากษัตริย์ผู้ตีเข่า ในรัชสมัยของพระองค์ถือได้ว่าเป็นยุครุ่งเรืองของจักรวรรดิตูอีโตงา และมีการปฏิรูปการปกครองในรัชสมัยนี้ นอกจากนี้พระองค์ยังเป็นพระราชบิดาของตูอีโตงาถึง 2 พระองค์อีกด้วย
พระเจ้าราชราช โจฬะที่ 1

พระเจ้าราชราช โจฬะที่ 1  (ทมิฬ: இராசராச சோழன்) ทรงเป็นหนึ่งในจักรพรรดิที่ยิ่งใหญ่ที่สุดแห่งราชวงศ์โจฬะ ทรงครองราชย์ระหว่าง พ.ศ. 1528 - พ.ศ. 1557 (ค.ศ. 985 - ค.ศ. 1014) พระองค์ทรงสถาปนาจักรวรรดิโจฬะขึ้นด้วยการพิชิตอาณาจักรต่าง ๆ ทางอินเดียใต้ปัจจุบัน และทรงขยายพระราชอาณาเขตไปจนจดเกาะศรีลังกาในทางทิศใต้ และถึงอาณาจักรกฬิงคะ (โอริศา) ในทิศตะวันออกเฉียงเหนือ พระองค์ทรงทำสงครามกับจักรวรรดิจาลุกยะตะวันออกซึ่งตั้งอยู่ทางทิศเหนือ และอาณาจักรปัณฑยะซึ่งอยู่ทางใต้หลายต่อหลายครั้ง การยึดครองเมืองเวงคี (Vengi - เมืองหลวงของจักรวรรดิจาลุกยะตะวันออก) ของพระองค์กลายเป็นรากฐานสำคัญของราชวงศ์โจฬะยุคหลัง จากนั้นทรงยกทัพเข้าตีศรีลังกาและยึดครองเกาะแห่งนี้เป็นเวลานานนับศตวรรษ
พระองค์ทรงวางรากฐานระบบการบริหารราชการด้วยการแบ่งประเทศออกเป็นตำบล และทรงสร้างมาตรฐานการเก็บผลประโยชน์เข้าท้องพระคลังผ่านการสำรวจที่ดินอย่างเป็นระบบ ด้วยความสำเร็จของพระองค์ ทำให้องค์รัชทายาทของพระองค์ พระเจ้าราเชนทราโจฬะที่ 1 ทรงสามารถขยายจักรวรดิออกไปได้ไกลยิ่งขึ้น
พระมริอัมมัน

| พระแม่มริอัมมัน |
| --- | --- |
เทวีแห่งฝน
เทวรูปมริอัมมัน จากรัฐทมิฬนาฑู พุทธศตวรรษที่สิบเจ็ด พิพิธภัณฑ์ศิลปะลอสแองเจลีสเคาน์ตี้.
ชื่ออื่น: มริอัมมา, มริอัมมัน, มาริอฐา, มริ
เป็นที่บูชาใน: มากในรัฐทมิฬนาฑู
ส่วนเกี่ยวข้อง: เทพนารี
อาวุธ: ขัฑคะ กปาละ ฑมรุ ตรีศูล ดาบ
Adherents: ชาวทมิฬ
พาหนะ: สิงโต
พระแม่มริอัมมัน (ทมิฬ: மாரியம்மன்) เป็นเทวีแห่งฝนในศาสนาฮินดู เป็นที่เคารพบูชามากในรัฐทมิฬนาฑูของประเทศอินเดีย การบูชาพระมริอัมมันมักมีไปเพื่อการบูชาขอฝน และมีที่บูชาเพื่อขอการรักษาจากโรคต่าง ๆ โดยเฉพาะโรคบิดและฝีดาษ
เข้าใจกันว่าคติบูชาพระแม่มริอัมมันปรากฏในดินแดนอินเดียมาตั้งแต่ยุคก่อนพระเวท เป็นเทวีองค์หลักของชาวทมิฬ หลายครั้งมักเกี่ยวข้องพระนางกับพระแม่ปารวตี พระแม่กาลี และ พระแม่ทุรคา รวมไปถึงพระแม่องค์เทียบเท่าในคติของอินเดียเหนือ ศีตลาเทวี
คำว่า "มริ" มาจากภาษาของสังฆัมทมิฬ แปลว่า "ฝน" ส่วน "อัมมัน" เป็นคำทมิฬ แปลว่า "มารดา" พระนางได้รับการบูชาโดยชาวทมิฬโบราณในฐานะเทวีผู้พาฝนและความเจริญ คติการบูชาเทวีนี้ได้รับการมองว่าเป็นวัฒนธรรมบูชาสตรีเพศ เทวสถานในยุคสังฆัม โดยเฉพาะในมทุราย ปรากฏเทวรูปของพระนางและเทวีองค์อื่น ๆ เป็นหลักมากกว่า
แหล่งข้อมูลอื่น

| ฐานข้อมูลการควบคุมรายการหลักฐาน  |
| --- | --- |
นานาชาติ:  VIAF 
ประจำชาติ:  เยอรมนี  อิสราเอล  เช็กเกีย
พระเจ้าฟาตาเฟฮี ตูอิปูโลตูที่ 2

| พระเจ้าฟาตาเฟฮี ตูอิปูโลตูที่ 2> ตูอิโตงาแห่งจักรวรรดิตูอีโตงา |
| --- | --- |
ครองราชย์: ค.ศ. 17XX–1770
รัชกาลก่อนหน้า: พระเจ้าฟากานาอะนาอา
รัชกาลถัดไป: พระเจ้าฟาตาเฟฮี เปาลาโฮ
สวรรคต: ค.ศ. 1770
ฝังพระศพ: 
พระมเหสี: ตูอิโลโกมานูโมเฮโอโฟ
พระราชบุตร: พระโอรส 7 พระองค์ พระธิดา 3 พระองค์
พระเจ้าตูอิปูโลตูอิลางีตูโอเตเอา
ราชวงศ์: ตูอีโตงา
พระราชบิดา: พระเจ้าฟากานาอะนาอา
พระราชมารดา: โตโงเตอาโมเฮโอโฟ
พระเจ้าฟาตาเฟฮี ตูอิปูโลตูที่ 2 (ตองงา: Fatafehi Tuʻipulotu II) หรือเป็นที่รู้จักในพระนามว่า พระเจ้าตูอิปูโลตูอิลางีตูโอเตเอา (ตองงา: Tu'i Pulotu'i Langi Tu'oteau) ซึ่งมีความหมายว่า "พระมหากษัตริย์แห่งปูโลตู [ฟิจิ] (ที่ถูกฝัง) ในสุสานหลวงนภาร้อยชั้น" เป็นตูอิโตงาพระองค์ที่ 35 แห่งจักรวรรดิตูอิโตงา พระองค์เป็นพระราชโอรสในพระเจ้าฟากานาอะนาอา ตูอิโตงารัชกาลก่อนหน้ากับพระนางโตโงเตอาโมเฮโอโฟ พระธิดาในตูอิกาโนกูโปลูที่ 4 จากพระนามของพระองค์ทำให้นักวิชาการคาดได้ว่าในรัชสมัยของพระองค์มีอิทธิพลของฟีจีต่อการเมืองท้องถิ่นเป็นอย่างมาก ซึ่งอาจเกิดจากการสร้างพันธมิตรระหว่างกัน โดยเฉพาะอย่างยิ่งพระนามของพระองค์เอง "ปูโลตู" ก็เป็นสิ่งสะท้อนว่าที่มาดั้งเดิมของพระองค์นั้นมาจากฟีจี ในรัชสมัยของพระองค์ตูอิกาโนกูโปลูถือได้ว่ามีอิทธิพลสูง จากการที่โมเฮโอโฟมีที่มาจากราชตระกูลนั้น เมื่อพระองค์สวรรคต เจ้าชายเปาสืบราชสมบัติต่อทั้งที่ไม่ใช่พระโอรสองค์โตหรือประสูติแต่โมเฮโอโฟหลัก ทั้งนี้มีการสันนิษฐานว่าพระองค์อาจเป็นผู้เลือกรัชทายาทด้วยพระองค์เองโดยข้ามลำดับการสืบราชสมบัติตามปกติ
จามาลา

| จามาลา |
| --- | --- |
ผู้ชนะเลิศจากปี 2559 จากยูเครน จามาลา
ข้อมูลพื้นฐาน
ชื่อเกิด: ซูซานา จามาลาดีโนวา
เกิด: 27 สิงหาคม พ.ศ. 2526 (41 ปี)
ที่เกิด: ออช ประเทศคีร์กีซสถาน
แนวเพลง: ป็อป, แจ๊ส, โซล, ดนตรีอิเล็กทรอนิกส์
อาชีพ: นักร้อง, นักแต่งเพลง
ช่วงปี: พ.ศ. 2544 - ปัจจุบัน
ค่ายเพลง: Moon • Enjoy! • Universal

เว็บไซต์: jamalamusic.com
ซูซานา จามาลาดีโนวา (ยูเครน: Сусана Джамаладінова; ตาตาร์ไครเมีย: Susana Alim qızı Camaladinova, เกิด 27 สิงหาคม พ.ค. 2526) หรือรู้จักในชื่อ จามาลา  (อังกฤษ: Jamala) เป็นนักร้องชาวยูเครน เธอเป็นตัวแทนจากประเทศยูเครนในการแข่งขันยูโรวิชัน 2559 และเป็นผู้ชนะเลิศในการแข่งขันนี้กับเพลง "1944" ด้วยคะแนน 534 คะแนน
ผลงานเพลง > สตูดิโออัลบั้ม

For Every Heart (พ.ศ. 2554)
All or Nothing (พ.ศ. 2556)
Thank You (พ.ศ. 2557)
Подих (พ.ศ. 2558)
1944 (พ.ศ. 2559)
Крила (พ.ศ. 2561)
ผลงานเพลง > อัลบั้มรวมเพลง

10 (พ.ศ. 2562)
ผลงานเพลง > ดีวีดี

For Every Heart: Live at Arena Concert Plaza (พ.ศ. 2555)
ลำดับผลงานเพลง

| ปี ค> ศ..ปี ค.ศ. | เพลง (ซิงเกิล) | อันดับสูงสุด> UKR TOP 100 | อันดับสูงสุด> AUT TOP 75 | อันดับสูงสุด> BEL TOP 50 | อันดับสูงสุด> ESP TOP 50 | อันดับสูงสุด> FIN TOP 100 | อันดับสูงสุด> FRA TOP 200 | อันดับสูงสุด> HUN TOP 40 | อันดับสูงสุด> POL TOP 50 | อันดับสูงสุด> SWE TOP 100 | อันดับสูงสุด> SUI TOP 100 | อัลบั้ม |
| --- | --- | --- | --- | --- | --- | --- | --- | --- | --- | --- | --- | --- |
| 2010 | "You Are Made Of Love" | — | — | — | — | — | — | — | — | — | — | For Every Heart |
| 2010 | "It's Me, Jamala" | — | — | — | — | — | — | — | — | — | — | For Every Heart |
| 2010 | "Smile" | 71 | — | — | — | — | — | — | — | — | — | For Every Heart |
| 2012 | "Я люблю тебя" | — | — | — | — | — | — | — | — | — | — | All or Nothing |
| 2012 | "Hurt" | — | — | — | — | — | — | — | — | — | — | All or Nothing |
| 2013 | "Кактус" | — | — | — | — | — | — | — | — | — | — | All or Nothing |
| 2014 | "Заплуталась" | — | — | — | — | — | — | — | — | — | — | Thank You |
| 2014 | "Злива"  (& Andrii Khlyvniuk)  | — | — | — | — | — | — | — | — | — | — | Люди |
| 2014 | "Чому?" | — | — | — | — | — | — | — | — | — | — |  |
| 2015 | "Очима" | — | — | — | — | — | — | — | — | — | — | Подих |
| 2015 | "Шлях додому" | — | — | — | — | — | — | — | — | — | — | Подих |
| 2015 | "Подих" | — | — | — | — | — | — | — | — | — | — | Подих |
| 2016 | "1944" | 7 | 54 | 13 | 32 | 64 | 49 | 40 | 25 | 46 | 73 | 1944 |
| 2016 | "Заманили" | 44 | — | — | — | — | — | — | — | — | — | 10 |
| 2017 | "I Believe in U" | 19 | — | — | — | — | — | — | — | — | — | Крила |
| 2017 | "Сумую" | 82 | — | — | — | — | — | — | — | — | — | Крила |
| 2018 | "Крила" | 52 | — | — | — | — | — | — | — | — | — | Крила |
| 2018 | "The Great Pretender" | — | — | — | — | — | — | — | — | — | — | Крила |
| 2018 | "Самға" | — | — | — | — | — | — | — | — | — | — |  |
| 2019 | "Solo" | 89 | — | — | — | — | — | — | — | — | — | 10 |
| 2019 | "Крок" (& Cape Cod) | — | — | — | — | — | — | — | — | — | — |  |
| 2019 | "Кохаю" (& Jah Khalib) | 61 | — | — | — | — | — | — | — | — | — | Выход в свет |
| 2019 | "Ціна правди" | — | — | — | — | — | — | — | — | — | — |  |
| 2019 | "Забирай" (& alyona alyona) | — | — | — | — | — | — | — | — | — | — |  |
| 2020 | "Жалі" (& alyona alyona) | — | — | — | — | — | — | — | — | — | — |  |
ผลงานแสดง

| ปี | เพลง | ผู้กำกับ |
| --- | --- | --- |
| 2009 | History Repeating | Alan Badoev |
| 2010 | You're Made of Love + แม่แบบ:Ref-ru | Katya Tsarik |
| 2010 | It's Me, Jamala + แม่แบบ:Ref-uk |  |
| 2011 | Smile | Max Ksjonda |
| 2011 | Find me | John X Carey |
| 2012 | Я люблю тебя แม่แบบ:Ref-ru | Sergei Sarakhanov |
| 2013 | Кактус แม่แบบ:Ref-ru | Denis Zakharov |
| 2013 | All These Simple Things |  |
| 2013 | Depends On You + แม่แบบ:Ref-ru | Viktor Vilks |
| 2014 | Чому квіти мають очі? แม่แบบ:Ref-uk | Oles Sanin |
| 2015 | Я заплуталась แม่แบบ:Ref-uk | Tolik Sachivko |
| ปี | เรื่อง | บทบาท |
| --- | --- | --- |
| 2014 | The Guide | Olga |
| 2014 | Alice's Adventures in Wonderland | Caterpillar |
แหล่งข้อมูลอื่น

เว็บไซต์ทางการ
พระกุรุปันสวามี

| พระกุรุปันสวามี |
| --- | --- |
ครามเทวตา (อารักษ์ในศาสนาฮินดู) เทพบรรพชนแห่งชาวทมิฬ
ส่วนหนึ่งของ ครามเทวตา (อารักษ์ในศาสนาฮินดู)
เทวรูปพระกุรุปันสวามี ศิลปะแบบประเพณีท้องถิ่นอินเดียภาคใต้ในปัจจุบัน ประดับวิหาร ณ วัดศรีวิรามกาลีอัมมัน ประเทศสิงคโปร์ฯ.
ส่วนเกี่ยวข้อง: ครามเทวตา เทพอารักษ์ เทพบรรพชน เสื้อวัด
ที่ประทับ: มนุษย์โลก  เทวสภา
มนตร์: กุรุปันสวามีมนตร์
พาหนะ: ม้า
เทวรูปพระกุรุปันสวามี ศิลปะแบบประเพณีท้องถิ่นอินเดียภาคใต้ในปัจจุบัน ณ วัดมหามุนีศวรมณเฑียร เขตอัมปัง กัวลาลัมเปอร์ ประเทศมาเลเซียฯ.
พระกุรุปันสวามี (ทมิฬ: கருப்பசாமி,อังกฤษ: Lord Karuppu Sami) เป็นเทพเจ้าในศาสนาฮินดูประเภทเทพอารักษ์พื้นเมือง (ครามเทวตา) ของชาวทมิฬในภาคใต้ของรัฐทมิฬนาฑู ประเทศอินเดีย โดยมีเทวฐานะคือเทพอารักษ์ผู้คุ้มครองเทวสถานและหมู่บ้านของชาวทมิฬเช่นเดียวกับเทพารักษ์ท้องถิ่นของชาวทมิฬในรัฐทมิฬนาฑูองค์อื่น ๆ เช่น พระกัตตวรายัน พระมทุไร วีรัน พระอิราวัต พระมุนีศวรฐานะและบทบาทหน้าที่ของพระองค์ตรงกับตรงกับกับคติของพระเสื้อวัด เทพอารักษ์ หรือ มเหสักข์ (มเหศักดิ์)ในศาสนาพื้นเมืองดั้งเดิมของไทยก่อนการมาถึงของศาสนาพุทธและศาสนาฮินดู ที่มาของเทพเจ้าองค์นี้และเทพเจ้าท้องถิ่นอื่น ๆ ส่วนใหญ่ในอินเดียภาคใต้มาจากการบูชาบรรพบุรุษ หรือ วีรชน ในอดีตและได้รับการผสานความเชื่อต่อมาด้วยตำนานเทพปกรณัมให้เข้ากับศาสนาพราหมณ์ ฮินดู
ดูเพิ่ม

พระกัตตวรายัน
พระมทุไร วีรัน
พระอิราวัต
พระมุนีศวร
นฤสิงหนาถ มณเฑียร
| ด ค กเทพและคัมภีร์ในศาสนาฮินดู |
| --- | --- | --- |
| มหาเทพ |  พระพรหม  พระวิษณุ  พระศิวะ  |  |
| เทพเจ้าชั้นรอง |  พระพิฆเนศ  พระขันทกุมาร  พระราม  พระกฤษณะ  พระหนุมาน  พระอินทร์  พระอัคนี  พระไภรวะ  พระยม  พระกามเทพ  พระวายุ  พระวรุณ  พระวิศวกรรม  พระอัศวิน  |  |
| นพเคราะห์ |  พระอาทิตย์  พระจันทร์  พระอังคาร  พระพุธ  พระพฤหัสบดี  พระศุกร์  พระเสาร์  พระราหู  พระเกตุ  |  |
| เทวี |  พระสุรัสวดี  พระลักษมี  พระสตี  พระปารวตี  พระทุรคา  พระตรีศักติ  พระแม่กาลี  พระแม่สีดา  พระแม่ราธา  พระแม่มหาวิทยา  มาตฤกา  |  |
| คัมภีร์ |  พระเวท  อุปนิษัท  ปุราณะ  รามายณะ  มหาภารตะ  ภควัทคีตา  |  |
 ศาสนาฮินดู  เทววิทยาฮินดู  ยุคมหากาพย์ของอินเดีย
นกมาเลา

Species of bird
| นกมาเลา |
| --- | --- |

สถานะการอนุรักษ์
 ไม่มั่นคง  (IUCN 3.1)
การจำแนกชั้นทางวิทยาศาสตร์ 
โดเมน:: ยูแคริโอต Eukaryota
อาณาจักร:: สัตว์ Animalia
ไฟลัม:: สัตว์มีแกนสันหลัง Chordata
ชั้น:: สัตว์ปีก Aves
อันดับ:: อันดับไก่ Galliformes
วงศ์:: Megapodiidae Megapodiidae
สกุล:: Megapodius Megapodius Gray, 1864
สปีชีส์:: Megapodius pritchardii
ชื่อทวินาม
Megapodius pritchardii Gray, 1864

ชื่อพ้อง
 Megapodius stairi
นกมาเลา (ตองงา: Malau, อังกฤษ: Tongan megapode, ชื่อวิทยาศาสตร์: Megapodius pritchardii) เป็นชนิดของนกในสกุล Megapodius วงศ์ Megapodiidae ปัจจุบันเป็นนกเฉพาะถิ่นในประเทศตองงา นกชนิดนี้ยังเป็นที่รูัจักในชื่ออื่น ๆ เช่น นกเมกะโพดพอลินีเชียและนกเมกะโพดนีอูอาโฟโออู ซึ่งที่มาของชื่อมาจากเกาะนีอูอาโฟโออู อันเป็นที่อยู่อย่างจำกัดของนกชนิดนี้มายาวนานหลายปี คำแสดงคุณลักษณะของนกชนิดนี้ตั้งขึ้นเพื่อเป็นเกียรติแก่กงสุลอังกฤษ William Thomas Pritchard
การกระจายและถิ่นที่อยู่

นกมาเลาเป็นพันธุ์นกเมกะโพดเพียงพันธุ์เดียวที่หลงเหลืออยู่ในตองงา จากเดิมที่มีสี่พันธุ์ในยุคก่อนการเข้ามาของมนุษย์ (ซึ่งเห็นได้จากหลักฐานจากฟอสซิล) และเป็นนกเมกะโพดเพียงพันธุ์เดียวที่เหลือรอดในภูมิภาคพอลินีเชีย การสูญพันธุ์ลักษณะเดียวกันนี้พบได้ในฟีจีและนิวแคลิโดเนีย ซึ่งเคยมีอยู่สามสายพันธุ์ในยุคก่อนประวัติศาสตร์ สำหรับนกเมกะโพดสายพันธุ์นี้เคยมีการกระจายตัวอย่างกว้างขวาง โดยพบได้ทั้งในตองงา, ซามัว และนีวเว สาเหตุของการสูญพันธุ์และลดจำนวนลงเกิดจากการเข้ามาของมนุษย์บนเกาะ รวมไปถึงการล่านกโตเต็มวัย และโดยเฉพาะอย่างยิ่งจากการเก็บไข่ และจากการล่าโดยสิ่งมีชีวิตชนิดพันธุ์ต่างถิ่น
บนเกาะนีอูอาโฟโออู จำนวนประชากรของมนุษย์ที่น้อยและความห่างไกลของถิ่นที่อยู่ทำให้ยังสามารถดำรงสายพันธุ์อยู่ต่อไปได้ รังของนกได้รับการควบคุมอย่างระมัดระวังโดยผู้นำท้องถิ่น นกมาเลาจึงเป็นเมกะโพดที่เหลือรอดจากการเข้ามาของมนุษย์ในพอลินีเชียตะวันตก ถิ่นที่อยู่ตามธรรมชาติของนกคือป่าที่ต่ำเขตร้อนชื้น โดยบนเกาะนีอูอาโฟโออูจะพบนกชนิดนี้ได้ในบริเวณกลางแอ่งยุบปากปล่อง นกมาเลาเหมือนนกเมกะโพดชนิดอื่นที่ไม่ฟักไข่โดยการนั่งลงบนไข่ แต่จะใช้วิธีการฝังไข่ในดินและทรายภูเขาไฟที่อุ่น เพื่อให้ไข่เกิดการพัฒนาเป็นตัวขึ้น หากเป็นถิ่นที่อยู่เดิมที่เคยพบการกระจายตัวแต่ไม่มีภูเขาไฟ คาดว่านกชนิดนี้น่าจะก่อเนินดินด้วยพืชผักเน่าเปื่อย แล่วฝังไข่ไว้ในนั้น เมื่อลูกนกฟักตัวออกจากไข่จะมีความสามารถในการบินได้ทันที
สถานะและการอนุรักษ์

นกมาเลาถูกคุกคามจากปัจจัยเดียวกันอันนำไปสู่การลดลงของประชากรนกทั่วพอลินีเชีย ไข่ของนกยังถูกเก็บรวบรวมโดยคนท้องถิ่น แม้ว่าในทางทฤษฎีจะมีการคุ้มครองจากรัฐบาล และยังมีการล่าเกิดขึ้นอยู่บ้าง นกมาเลายังได้รับการปกป้องจากความยากในการเข้าถึงถิ่นที่อยู่ ด้วยความเสี่ยงของประชากรกลุ่มเดียว จึงมีความพยายามในการโยกย้ายไข่ไปยังเกาะแห่งใหม่อันได้แก่เกาะลาเตและโฟนูอาเลอี การโยกย้ายไปยังโฟนูอาเลอีประสบความสำเร็จ และประมาณได้ว่ามีนกอยู่ 350–500 ตัว แต่การสำรวจที่เกาะลาเตพบว่าการโยกย้ายไข่นั้นล้มเหลว
แหล่งข้อมูลอื่น

BirdLife Species Factsheet.
| --- | --- |
การแยกแยะหน่วยอนุกรมวิธาน:  Wikidata: Q961967  Wikispecies: Megapodius pritchardii  ADW: Megapodius_pritchardii  ARKive: megapodius-pritchardii  Avibase: 69BBDE320D31CA7A  BioLib: 135990  BirdLife: 22678625  eBird: niuscr1  Fossilworks: 371217  GBIF: 2482140  iNaturalist: 2021  IRMNG: 10791087  ITIS: 553828  IUCN: 22678625  NCBI: 177169  Xeno-canto: Megapodius-pritchardii  ZooBank: 75497582-6697-4BF4-BD99-7C7661533415 
ไข่ของนกมาเลา ซึ่งรวบรวมได้ที่ทะเลสาบไวลาฮีในนีอูอาโฟโออูเมื่อ ค.ศ. 1967
บากองปักสีลาง

| --- | --- |

เพลงชาติของ ขบวนการสังคมใหม่ฟิลิปปินส์
เนื้อร้อง: เลไว เซเลลิโอ, พ.ศ. 2516
ทำนอง: เฟลิเป พาลิดา เด เลออง, พ.ศ. 2516
รับไปใช้: พ.ศ. 2516
เลิกใช้: พ.ศ. 2529

ตัวอย่างเสียง
ตัวอย่างเพลง บากองปักสีลางไฟล์ ช่วยเหลือ
 
บากองปักสีลาง (ตากาล็อก: Bagong Pagsilang, อังกฤษ: New Birth or Rebirth, ไทย: นี่คือเวลาแห่งการเกิดใหม่) หรือเป็นที่รู้จักในชื่อ มาซานักบากองลีปูนาน (ตากาล็อก: Martsa ng Bagong Lipunan, อังกฤษ: March of the New Society) เป็นเพลงปลุกใจของประเทศฟิลิปปินส์ในยุคของอดีตประธานาธิบดีและอดีตเผด็จการเฟอร์ดินานด์ มาร์กอสซึ่งถูกประพันธ์ขึ้นในช่วงยุคกฎอัยการศึกโดยมาร์กอสตั้งแต่ปี พ.ศ. 2515 จนถึงปี พ.ศ. 2529 ซึ่งประพันธ์คำร้องและทำนองโดยเลไว เซเลลิโอและเรียบเรียงโดยเฟลิเป พาลิดา เด เลออง และถูกนำมาใช้ครั้งแรกในปี พ.ศ. 2516
ประวัติ

จากคำบอกเล่าของลูกชายคนโตของเด เลออง ผู้เรียบเรียงเพลงนี้ เขากล่าวว่าเพลงนี้ถูกประพันธ์ขึ้นหลังการประกาศกฎอัยการศึกของประธานาธิบดีมาร์กอส โดยมีรถถังของกองทัพล้อมบ้านของเด เลอองและขอให้ประพันธ์เพลงปลุกใจตามความประสงค์ของอีเมลดา มาร์กอส สุภาพสตรีหมายเลขหนึ่งฟิลิปปินส์ ณ ขณะนั้น เด เลอองจึงขอความช่วยเหลือจากเขาในการประพันธ์เพลงนี้ขึ้นมา โดยเขาเริ่มประพันธ์ทำนอง 16 ท่อนแรก ก่อนที่เด เลอองจะนำท่อนที่ตนประพันธ์ไว้มารวมกับของเขาที่ประพันธ์นก่อนหน้านี้จึงแล้วเสร็จ โดยใช้ทำนองคล้ายคลึงกับเพลง บทเพลงแห่งการสร้างสรรค์ฟิลิปปินส์ใหม ที่เด เลอองประพันธ์ไว้ในปี พ.ศ. 2485
เพลงนี้ถูกบรรจุในอัลบั้ม มางาร์อาวิตินอัทตุกตุกอินนักฟิลิปินัสซาบากองลีปูนาน ที่จัดทำขึ้นโดยวงดนตรีและคณะนักร้องประสานเสียงของตำรวจฟิลิปปินส์ในปี พ.ศ. 2516 และถูกบันทึกไว้ในหนังสือ มางาร์อาวิทซาบากองลีปูนาน ในปี พ.ศ. 2517 ร่วมกับเพลงปลุกใจอื่นและเพลงชาติฟิลิปปินส์
เพลงนี้กลับมาเป็นที่รู้จักในสังคมฟิลิปปินส์อีกครั้งจากการถูกนำมาใช้ในการหาเสียงของบองบอง มาร์กอส ในช่วงการเลือกตั้งประธานาธิบดีฟิลิปปินส์ในปี พ.ศ. 2565 และยังถูกบรรเลงในการตรวจพลสวนสนามของประธานาธิบดีบองบองเมื่อวันที่ 20 ตุลาคม พ.ศ. 2565 และถูกใช้อีกครั้งในระหว่างการเยือนค่ายทหารที่มินดาเนาเมื่อวันที่ 27 ตุลาคม ปีเดียวกัน
เนื้อเพลง

| "บากองปักสีลาง" เนื้อเพลงในภาษาตากาล็อก | "บทเพลงแห่งสังคมใหม่" แปลเป็นภาษาไทย |
| --- | --- |
 Koro:  May bagong silang.  May bago nang buhay,  Bagong bansa, bagong galaw  Sa Bagong Lipunan!  Magbabago ang lahat, tungo sa pag-unlad,   At ating itanghal: Bagong Lipunan!    Koro    Ang gabi'y nagmaliw nang ganap,  At lumipas na ang magdamag.  Madaling araw ay nagdiriwang.  May umagang namasdan.  Ngumiti na ang pag-asa  Sa umagang anong ganda!    Koro:  ประสานเสียง:  นี่คือเวลาแห่งการจุติขึ้นอีกครั้ง  นี่คือเวลาแห่งการเริ่มต้นชีวิตใหม่  ประเทศแบบใหม่ จงเดินหน้าสู่สิ่งใหม่  ด้วยระเบียบสังคมใหม่  ทุกสิ่งทุกอย่างจะวิวัฒนาเพื่อเดินหน้า  จงร่วมป่าวร้องพร้อมเพียงกัน: "นี่คือระเบียบสังคมใหม่"!    ประสานเสียง    ยามราตรีความมืดมนสิ้นสุดแล้ว  วันเวลาสองยามผ่านพ้นไป  ถึงเวลารุ่งอรุณแห่งความสุข  ยามเช้าในสายตาเรา  แห่งความหวัง ความสุขที่ยิ้มให้  แด่รุ่งอรุณ โอ้! อันสวยงามตระการตา    ประสานเสียง
ปุฑุเจรี

ปุฑุเจรี (ทมิฬ: புதுச்சேரி) หรือ ปูดูเชร์รี (อังกฤษ: Puducherry) หรือชื่อเดิมคือ พอนดิเชอร์รี หรือ พอนดี (อังกฤษ: Pondicherry หรือ Pondy) เป็นเขตการปกครองดินแดนสหภาพแห่งหนึ่งของสาธารณรัฐอินเดีย ซึ่งเดิมพื้นที่นี้เคยเป็นอดีตอาณานิคมของประเทศฝรั่งเศส และมีดินแดนส่วนแยกอีกจำนวนหนึ่ง แต่เรียกรวมว่า ปุฑุเจรี เนื่องจากปุฑุเจรีเป็นดินแดนส่วนใหญ่ เดิมปุฑุเจรี มีชื่อเดิมว่า พอนดิเชอร์รี แต่ต่อมาในปี พ.ศ. 2549 ได้มีการเปลี่ยนชื่อเมืองใหม่ ซึ่งมีความหมายว่า หมู่บ้านใหม่ ตามภาษาทมิฬ